Obiectiv îndrăzneț pentru Lamine Yamal, puștiul-minune de la FC Barcelona
Lamine Yamal (16 ani) a explodat în acest sezon la FC Barcelona, reușind să iasă în evidență prin evoluții reușite atât la club, cât și la echipa națională.
Progresul incredibil al lui Lamine Yamal a atras deja atenția în toată lumea. Adolescentul crescut în La Masia a devenit un om de bază la FC Barcelona, în ciuda vârstei sale. În plus, jucătorul a debutat deja la echipa națională a Spaniei, unde are patru selecții și două goluri.
Convocat la echipa națională pentru disputarea meciurilor amicale dinainte de EURO 2024, tânărul fotbalist a oferit un interviu în presa din Spania, unde a vorbit despre obiectivele pe care le are pentru perioada următoare.
"Orice înseamnă să joc este bine pentru mine. Orice va veni, e bine, dar deocamdată mă gândesc la Campionatul European", a spus atacantul, întrebat și despre posibilitatea de a participa la Jocurile Olimpice de la Paris.
"Totul depinde de fiecare persoană. Mai este un drum lung, nu știu. Se poate întâmpla, dar vom vedea. Orice implică să joc, sunt disponbiil", a explicat catalanul, făcând referire la situația complicată prin care a trecut Pedri sezonul trecut, când s-a accidentat din cauza numărului mare de meciuri jucate.
Lamine Yamal: "I have class at La Masia. I go to study after training." pic.twitter.com/dDQfM32AaR
— Barça Universal (@BarcaUniversal) March 19, 2024
"Vreau să joc finala Champions League, să joc la Campionatul European, dar și la Cupa Mondială. Să pot marca la EURO sau la Mondial ar fi incredibil.
Până atunci, sper să marchez în meciul retur cu PSG golul victoriei", a declarat Lamine Yamal.
Transformarea impresionantă a lui Lamine Yamal
În acest sezon, Lamine Yamal a evoluat în 36 de partide pentru FC Barcelona, reușind să marcheze de șase ori și să ofere șapte assisturi.
Publicația Mundo Deportivo a dezvăluit unul dintre motivele din spatele succesului ibericului, explicând că staff-ul catalanilor i-a creat un program personalizat pentru îmbunătățirea fizicului, adaptat vârstei sale, în urma căruia a câștigat șapte kilograme de masă musculară, de la începutul sezonului.
FC Barcelona a anunțat prelungirea înțelegerii cu Lamine Yamal până pe 30 iunie 2026 și și-a asigurat astfel continuitatea tânărului jucător, contractul semnat având o clauză de un miliard de euro.
Urmăriți SPORT.RO și pe Google News